КъэралитIым я зэкъуэтыныгъэ
Урысеймрэ Белоруссиемрэ я махуэгъэпсхэм илъэс зыбжанэ и пэкIэ иджыри зы махуэ лъапIэ къихутащ — мэлыжьыхьым и 2-м ягъэлъапIэ абыхэм щыпсэу лъэпкъхэм я зэкъуэтыныгъэр.
1996 гъэм президентхэу Ельцин Борисрэ Лукашенкэ Александррэ я къэралхэр зэрызэкъуэувэмкIэ Москва зэгурыIуэныгъэ щызэращIылIауэ щытащ. Зы илъэс нэхъ дэмыкIыу, мэлыжьыхьым и 2-м, «Белоруссиемрэ Урысеймрэ я Союзым и IуэхукIэ» зэгурыIуэныгъэм Iэ щIадзащ, икIи ар къэралыгъуитIым я зэхущытыкIэм къаруущIэ хуэхъуащ.
А махуэм ирихьэлIэу еджапIэхэм, щэнхабзэмкIэ унэхэм, IуэхущIапIэ зэхуэмыдэхэм Iуэхугъуэ зэмылIэужьыгъуэхэр къыщызэрагъэпэщ. Ахэр псом хуэмыдэу хуэгъэпсащ къэралитIыр зэрыубыдыным и мыхьэнэр щIалэгъуалэм ягурыгъэIуэным. А махуэшхуэр нобэ щагъэлъапIэ белорус 700-м нэблагъэ зыдэс Налшыки.
Пщыгъуэш Iэсият.
